Στάση στην Σούδα αναμένεται να κάνει ο Τραμπ το Σαββατοκύριακο

Στάση στη βάση της Σούδας στην Κρήτη αναμένεται να κάνει τα επόμενα δύο 24ωρα, το αεροπλάνο που μεταφέρει τον Πρόεδρο των ΗΠΑ Ντόναλντ Τραμπ.

Η στάση θα πραγματοποιηθεί κατά τη διάρκεια του ταξιδιού του Ντόναλντ Τραμπ προς την Σιγκαπούρη, όπου την ερχόμενη Τρίτη θα συναντηθεί με τον ηγέτη της Βορείου Κορέας, Κιμ Γιόνγκ-ουν.

Όπως μεταδίδει το Αθηναϊκό-Μακεδονικό Πρακτορείο Ειδήσεων επικαλούμενο πηγές της αμερικανικής πρεσβείας, στο σχεδιασμό είναι η περίπτωση το Air Force 1 να προσγειωθεί στην αμερικανική βάση της Σούδας για ανεφοδιασμό.